মা হচ্ছেন সানিয়া মির্জা | Dhaka News 24.com
Home খেলা মা হচ্ছেন সানিয়া মির্জা
নিউজ ডেস্ক: মা হতে চলেছেন ভারতীয় টেনিস সুপারস্টার সানিয়া মির্জা। সোমবার সন্ধ্যা ৬টার দিকে এক টুইট বার্তায় বিষয়টি নিশ্চিত করেছেন তিনি নিজেই। সানিয়ার বাবা ইমরান মির্জাও জানিয়েছেন একই কথা।
‘হ্যাসট্যাগ বেবিমির্জামালিক’ সংবলিত টুইট করার পর থেকেই সংবর্ধনায় ভাসছেন পাকিস্তানি ক্রিকেট সুপারস্টার শোয়েব মালিকের স্ত্রী সানিয়া।
টাইমস অব ইন্ডিয়ার এক প্রতিবেদনে বলা হয়, সানিয়ার মা হওয়ার বিষয়ে তার বাবাকে প্রশ্ন করা হলে তিনি বলেছেন,‘হ্যাঁ, এটি সত্য। সানিয়া ও শোয়েব গত বছর অক্টোবর থেকেই একটি সন্তান আশা করছিলেন। সবকিছু ঠিকঠাক থাকলে এ বছর অক্টোবরের মধ্যেই সানিয়া ও শোয়েবের সন্তান পৃথিবীর আলো দেখবে।’
সম্প্রতি ভারতের গোয়ায় ‘গোয়া ফেস্ট ২০১৮’ এর একটি অনুষ্ঠানে সানিয়া মির্জার সন্তানের বিষয়ে বিভিন্ন প্রশ্ন করা হয়। একটি প্রশ্নের উত্তরে সানিয়া বলেছিলেন, তাদের সন্তানের নামের শেষে তাদের দুজনের নাম সংযুক্ত থাকবে। সানিয়ার টুইটেও পাওয়া গেল সেই চিত্র। টুইটারে তিনি যে ছবি দিয়েছেন সেখানে তার অনাগত সন্তানের নামের শেষে ঠিকই মির্জা মালিক লিখেছেন।
আগের সংবাদজগন্নাথ বিশ্ববিদ্যালয়ে থাকছে না এমসিকিউ
পরের সংবাদঅপকৌশল ধরা পড়েছে বিএনপির: কাদের
শিশু সুস্থভাবে বেড়ে উঠার জন্য মায়ের দুধের বিকল্প নেই : দীপক চক্রবর্ত্তী